དེ་གསུམ་ལས་བསྒྲགས་པ་བོན་ལུགས་ཀྱི་འཆད་སྟངས་དེ་ནི་གཉའ་ཁྲའི་གདུང་ཁུངས་ཡབ་བླ་བདལ་དྲུག་ལ་ཐུག་ཡོད་པའི་སྐོར་དེ་རེད།དེ་ལ་བསྒྲགས་པ་བོན་ལུགས་ཞེས་བརྗོད་པ་དེ་ཡང་བོན་དཔེ་བསྒྲགས་པ་གླིང་གྲགས་ལས་འཆད་སྟངས་ཡིན་པས་ན་དེ་ལྟར་བརྗོད་པ་ཡིན།དེའི་སྟབས་ཀྱིས་ང་ཚོས་གཉའ་ཁྲི་བཙན་པོ་ཡབ་བླ་བདལ་དྲུག་ལས་བྱུང་བའི་སྐོར་བརྗོད་སྐབསབསྒྲགས་པ་གླིང་གྲགས་ལ་གཞི་བཅོལ་ཏེ་གླེང་དགོས་པ་ནི་དོན་གནད་ཅིག་ཆགས་ཡོད།བསྒྲགས་པ་གླིང་གྲགས་ནང་དུ་ཡབ་བླ་བདལ་དྲུག་ནས་གཉའ་ཁྲིའི་བར་ལྷ་རབས་ནས་མི་རབས་བརྒྱུད་ཇི་ལྟར་བྱུང་བའི་སྐོར་རྒྱས་པར་བཀོད་སྐབས་གཉའ་ཁྲིའི་ཡབ་ཁྲི་བར་བདུན་ཚིག་ལ་མཚན་གསུམ་སྨོས་ཡོད་པ་རེད།